b'\n_START_ARTICLE_\nBristolio tema\n_START_SECTION_\nIstorija\n_START_PARAGRAPH_\nTemai prad\xc5\xbei\xc4\x85 dav\xc4\x97 angl\xc5\xb3 \xc5\xa1achmat\xc5\xb3 kompozitoriaus 1861\xc2\xa0m. Bristolyje vykusiame turnyre Frenko Hilio sukurtas u\xc5\xbedavinys. I\xc5\xa1 \xc4\x8dia ir temos pavadinimas.\n_START_SECTION_\nSavitumai\n_START_PARAGRAPH_\nTipin\xc4\x99 Bristolio tem\xc4\x85 sudaro valdov\xc4\x97 ir kita tolia\xc5\xa1aud\xc4\x97 fig\xc5\xabra, paprastai bok\xc5\xa1tas arba rikis. Tai dviej\xc5\xb3 \xc4\x97jim\xc5\xb3 tema. Jos panaudojimas u\xc5\xbedavinyje reikalauja tam tikros vietos \xc5\xa1achmat\xc5\xb3 lentoje, o tai suma\xc5\xbeina galim\xc5\xb3 laukeli\xc5\xb3 skai\xc4\x8di\xc5\xb3 kitoms temoms._NEWLINE_B\xc4\x97gant metams, kai dviej\xc5\xb3 \xc4\x97jim\xc5\xb3 u\xc5\xbedaviniuose vienintelio teminio varianto prad\xc4\x97jo nepakakti, Bristolio tema, prad\xc4\x97jo keistis. U\xc5\xbedaviniai prad\xc4\x97ti skirstyti, atsi\xc5\xbevelgiant \xc4\xaf Bristolio temos reikalavim\xc5\xb3 laikymasi. Tie, kurie sudaryti, prisilaikant j\xc5\xb3, pavadinti grynojo Bristolio u\xc5\xbedaviniais._NEWLINE_Grynojo Bristolio tema nustato, kad priekin\xc4\x97 fig\xc5\xabra juda vieninteliu tikslu: atlaisvinti linij\xc4\x85, eisian\xc4\x8diai po jos fig\xc5\xabrai. Ji neskirta saugoti laukeli\xc5\xb3 aplink juod\xc5\xb3j\xc5\xb3 karali\xc5\xb3 ir neturi dar ko nors kompozicijoje keisti, o tik sudaryti galimyb\xc4\x99 kitai fig\xc5\xabrai laisvai jud\xc4\x97ti atlaisvint\xc4\x85j\xc4\x85 linija ta pa\xc4\x8dia kryptimi._NEWLINE_Daugelio \xc4\x97jim\xc5\xb3 ir trij\xc5\xb3 \xc4\x97jim\xc5\xb3 u\xc5\xbedaviniuose Bristolio tema turi ma\xc5\xbeesn\xc4\x99 \xc4\xaftak\xc4\x85 turiniui.\n_START_SECTION_\nPaplitimas\n_START_PARAGRAPH_\n\xc5\xa0i\xc4\x85 tem\xc4\x85 \xc5\xa1achmat\xc5\xb3 kompozitoriai naudoja, kurdami\xc2\xa0:tiesioginius, sutarto mato, atvirk\xc5\xa1\xc4\x8dio mato, sutarto atvirk\xc5\xa1\xc4\x8dio mato, serijini\xc5\xb3 \xc4\x97jim\xc5\xb3, retro \xc5\xa1achmat\xc5\xb3 u\xc5\xbedavinius ir etiudus.'